સપ્તકના પ્રથમ ચરણમાં છત્તીસગઢના યશવંત વૈષ્ણવે તબલાંવાદન રજૂ કર્યું હતું, જેમાં તેમણે પરંપરાગત તાલ-તીનતાલમાં પેશકાર, કાયદા, રેલા, ગત અને ટુકડા રજૂ કર્યા હતા. તેમની સાથે હાર્મોનિયમ પર નિલય સાળવીએ સંગત કરી હતી. ત્યાર બાદ ઉસ્તાદ શૌકત નિયાઝીનું કંઠ્યગાન રજૂ થયું હતું. તેમણે રાગ જનસમ્મોહિતની કૃતિ પ્રસ્તુત કરી હતી. આલાપના દૃઢીકરણ પછી તરનાની રમઝટ બોલાવી હતી. હાર્મોનિયમ પર રાજુ ગાંધર્વ, હેમંત જોશીએ તબલાં અને હેમંત ભટ્ટે પખવાજ પર સંગત કરી હતી. સપ્તકની રા‌િત્રના ત્રીજા સેશનમાં અમાનઅલી અને અયાનઅલીના સરોદવાદનથી માહોલ સંગીતમય બની ગયો હતો. તેમણે તીનતાલમાં રાગ માલકૌંસ રજૂ કરી આલાપ, જોડ, ઝાલાથી અદ્ભુત વાતાવરણ જમાવ્યું હતું. તબલાં પર કુમાર બોઝ અને શુભ મહારાજે સાથ આપ્યો હતો.